Thomas Ruff

Thomas Ruff (født 10. februar 1958 i Zell am Harmersbach) er en tysk fotograf fra Düsseldorf.

Liv 
Thomas Ruff studerte fra 1977 til 1985 fotografi med Bernd og Hilla Becher ved Düsseldorf kunstakademi. Ruff ser seg selv som påvirket av blant andre Walker Evans, Eugène Atget, Karl Blossfeldt, Stephen Shore og William Eggleston. I 1999 ble han professor for fotografi ved Staatlichen Kunstakademie Düsseldorf og ledet fra 2000 til 2006 klassen for fotografi, den tidligere "Becher-klassen", som er blitt kjent som Düsseldorfer Fotoschule, og blir regnet som en betydningsfull gruppe innen fotokunst.

Allerede i løpet av studietiden begynte han sin konseptuelle praksis med å fotografere i serier. Temaene var interiører; innendørsbilder av tyske oppholdsrom med typiske innredninger fra 1950- til 1970-tallet (hele rom og detaljer). Dette ble etterfulgt av portretter og fasader av bygninger. Portrettene ligner vanligvis passbilder av overdimensjonerte personer fra Ruffs vennekrets med et høyt detaljnivå og et alvorlig blikk. I en samtale med Philip Pocock (Journal of Contemporary Art, 1993) trekker Ruff en parallell mellom denne portrettserien, og overvåkningsmetodene politiet benyttet på 1970-tallet, i sammenheng med yrkesforbud og RAF-terrorisme. Thomas Ruffs bilder av bygninger er på samme måte distansert, og forstyrrende detaljer redigerer han bort digitalt – en fremgangsmåte for å fremheve det typiske, vise fasadens eksemplariske karakter. (Ruff: "Slike bygninger representerer mer eller mindre ideologien og næringslivet i forbundsrepublikken Tyskland i de siste tretti år.") Hva gjelder lys, perspektiv og ståsted, måten Ruff fotograferer på standardisert. Fra 1989 blir disse seriene etterfulgt av bilder av stjernehimmelen som ikke bygger på hans egne fotografier. I årene fra 1992 til 1995 tar han nattfotografier, og med teknologi som bevisst spiller på militær bruk av denne, for eksempel i spionasje. Fra 1994 til 1996 lager han stereobilder. En annen serie fra 1990-tallet er Zeitungsfotos (avisbilder). I likhet med stjernebildene benytter Ruff her fotografier tatt av andre;  avisutklipp som han forstørret uten den opprinnelige undertittelen.

I 2003 publiserte Ruff fotoboken Nudes med tekst av den franske forfatteren Michel Houellebecq. Ruffs bilder i dette tilfellet bygger på pornobilder fra internett, som han endrer i stor eller mindre grad bearbeider og manipulerer digitalt.

Utstillingen hans i Münster (2011) het "Stellar Landscapes". Til denne hadde han bearbeidet til sammen 60 bilder av Mars fra NASA på en slik måte at betrakteren så landskapet som ut av et flyvindu.

I 2012 arbeidet Ruff sammen med 3D-eksperten Wenzel S. Spingler med en serie kalt "Fotogramme". Disse knytter seg til det historiske fotogrammet, men ble helt og holdent laget digitalt ved simulering av et virtuelt mørkerom, og delvis gjengitt med superdatamaskinen Juropa ved Forschungszentrum Jülich. Resultatet ble et rent virtuelt, farget skyggebilde i stort format. Billedserien ble i 2014 blant annet stilt ut i galleri David Zwirner i New York, S. M. A. K. i Gent, og Kunsthalle Düsseldorf. Sistnevnte som første institusjonelle separatutstilling i hjembyen hans.

Fra 2014 jobbet han på serien "Negative". I den bearbeidet han digitalt historiske, analoge fotografier av akter, portretter, maleratelierer, landskap osv., og endret disse med en sepiatoning som er typisk for cyan, og skrev dem tilsvarende som i cyanotypi-prosessen ut som et negativ.

Utstillinger (utvalg) 
Ruff har hatt en rekke utstillinger over hele verden siden han hadde sin første i Galerie Rüdiger Schöttle, München, i 1981; blant annet ved documenta IX (1992), Venziabiennalen (1995 og 2005), Biennale of Sydney (1996) og Bienal de São Paulo (2002).
 1988 - Schloss Hardenberg, Velbert og Portikus, Frankfurt, Tyskland
 1992 - documenta IX, Kassel, Tyskland
 1995 - Veneziabiennalen, Italia
 1999 - Mai 36 Galerie Zürich. Sveits 
 2000 - Museum Haus Lange, Krefeld, Tyskland
 2001 - Chabot Museum, Rotterdam, Nederland; Kunsthalle Baden-Baden og Kunsthalle i Emden, Tyskland
 2002 - Museum Folkwang, Essen og Städtische Galerie Lenbachhaus, München, Tyskland; Artium Centro Museo Vasco de Arte Contemporaneo, Vitoria (Gasteiz), Spania
 2003 - Fundação de Serralves, Museu de Arte Contemporânea, Porto, Portugal; Tate Liverpool, Storbritannia; Kestnergesellschaft, Hannover, Tyskland; Busan Metropolitan Art Museum, Busan, Sør-Korea
 2004 - Gwangju Biennale, Gwangju, Sør-Korea
 2005 - Veneziabiennalen, Italia; Jubileumsutstilling, 20 × 20 og Maschinen. Kunstverein Region Heinsberg, Tyskland.
 2007 - Das Sprengobjekt. Sprengel Museum, Hannover, Tyskland; Jpegs. Moderna Museet, Stockholm, Sverige
 2008 - Mücsarnok Kunsthalle, Budapest, Ungarn
 2009 - Museum für Neue Kunst, Freiburg, Tyskland; Fundación Proa, Buenos Aires, Argentina; Castello di Rivoli, Torino, Italia
 2011 - MCA DNA: Thomas Ruff. Museum of Contemporary Art, Chicago og Ackland Art Museum, Chapel Hill, USA; Museum Villa Haiss, Zell am Harmersbach, Tyskland; Stellar Landscapes, LWL-Landesmuseum für Kunst und Kulturgeschichte, Münster, Tyskland
 2012 - Thomas Ruff. Haus der Kunst, München, Tyskland
 2013 - Industrie, OstLicht. Galerie für Fotografie, Wien, Østerrike 
 2013 - photographs and ma r.s.. David Zwirner Gallery, New York, USA
 2014 - Thomas Ruff. Lichten. S.M.A.K. (Stedelijk Museum voor Actuele Kunst), Gent, Belgia; Kunsthalle Düsseldorf, Tyskland
 2016 - Art Gallery of Ontario, Toronto, Canada
 2016 - National Museum of Modern Art, Tokyo og 21st Century Museum of Contemporary Art, Kanazawa, Japan
 2017 - Whitechapel Gallery, London, Storbritannia
 2017 - 6 ½ Wochen (2. Folge): Ecker Riemer Ruff - Retouched. Museum Folkwang, Essen, Tyskland

Priser (Utvalg) 
 1985 Preis der Jürgen-Ponto Stiftung
 1987 ars viva-Preis des Kulturkreises der deutschen Wirtschaft im BDI e.V.
 1987 Förderpreis für Bildende Kunst des Landes Nordrhein-Westfalen
 1990 Dorothea von Stetten Kunstpreis, Kunstmuseum Bonn
 2003 Hans-Thoma-Preis, Hans-Thoma-Kunstmuseum, Bernau

Litteratur 
 Kunstsammlung Nordrhein-Westfalen (Hrsg.): Einblicke. Das 20. Jahrhundert in der Kunstsammlung Nordrhein-Westfalen, Düsseldorf. Hatje Cantz Verlag, Ostfildern-Ruit 2000, ISBN 3-7757-0853-7

Film 
 "Thomas Ruff - Fotografie 1979-2011" Dokumentarfilm, Deutschland, 2011, 50min., Regie: Ralph Goertz, Produktion: IKS - Institut für Kunstdokumentation und Szenografie, DVD Edition, Premiere: Reel Artists Film Festival Toronto. Der Film begleitet Thomas Ruff über zwei Jahre und gibt tiefe Einblicke in seine Denk- und Arbeitsweise.

 Der Fotokünstler Thomas Ruff. Dokumentarfilm, Deutschland, 2012, 50 Min., Regie: Maria Anna Tappeiner, Produktion: WDR, Erstsendung: 1. April 2012 in 3sat, Inhaltsangabe von 3sat.  Der Film skizziert Ruffs Werk anlässlich der Vorbereitungen für eine Retrospektive im Haus der Kunst in München.

Referanser

Eksterne lenker 
 Sean O'Hagan: Blurred porn and Mars in 3D: the unsettling visions of Thomas Ruff. The Guardian, 27. sept. 2017. (Besøkt 3. nov. 2017)
 Thomas Ruff's best shot The Guardian, 11. juni 2009. (Besøkt 3. nov. 2017)
 „Nackte, Sterne und Pixel“, Deutschlandfunk, 23. Januar 2007
 Ausstellungsankündigung  der Kunsthalle Baden-Baden, 2001
 Thomas Ruff beim MCA, Chicago, 2011
 Tagesspiegel: Die simulierte Dunkelkammer, 2014
 Der Spiegel: Thomas-Ruff-Schau: Der Vorort im Nachtsichtgerät, 2014

Tyske fotografer
personer fra Ortenaukreis
Fødsler i 1958